|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция: Министерство на земеделието, храните и горите** | **Нормативен акт: Проект на Постановление на Министерския съвет за изменение и допълнение на Правилника за прилагане на Закона за опазване на земеделските земи, приет с Постановление № 240 на Министерския съвет от 1996 г.** |
| **За включване в законодателната/**  **оперативната програма на Министерския съвет за периода: 01.07.2019 г. – 31.12.2019 г.** | **Дата: 07.06.2019 г.** |
| **Контакт за въпроси: Зорница Жекова-Балева – главен експерт, дирекция „Поземлени отношения и комасация“**  [**zzhekova@mzh.government.bg**](mailto:zzhekova@mzh.government.bg) | **Телефон: 02 985 11 602** |
| **1. Дефиниране на проблема:**  *Кратко опишете проблема и причините за неговото възникване. Посочете аргументите, които обосновават нормативната промяна.*  Съгласно действащите разпоредби на чл. 30, 37 и 40 от Правилника за прилагане на Закона за опазване на земеделските земи от физическите и/или юридическите лица, които провеждат процедурата за промяна на предназначението на земеделска земя за неземеделски нужди или за включването на земеделска земя в границите на урбанизираните територии или за създаване на нови урбанизирани територии, се изискват документи, които са налични при друг орган, а именно: влезли в сила административни актове, издадени по реда на глава шеста от Закона за опазване на околната среда и/или по реда на Закона за биологичното разнообразие или становище на компетентния орган по околна среда, а за територии с влезли в сила общи устройствени планове – извадка от плана с обхват на поземления имот (поземлените имоти) и удостоверение за устройствената зона.  Във връзка с гореизложеното се налага оптимизирането на изискуемите документи при заявяване на административните услуги с цел намаляване на административната тежест. Предвижда се отпадане на изискването за представяне на влезли в сила административни актове, издадени по реда на глава шеста от Закона за опазване на околната среда и/или по реда на Закона за биологичното разнообразие или становище на компетентния орган по околна среда, а за територии с влезли в сила общи устройствени планове – извадка от плана с обхват на поземления имот (поземлените имоти) и удостоверение за устройствената зона. Тези документи ще се проверяват служебно чрез справка в съответния публичен регистър, а когато такъв не се поддържа, информацията се изисква и получава по служебен път от съответния орган. Предвидените изменения по отношение на гореспоменатите документи кореспондират с взетото Решение № 704 от 5 октомври 2018 г. на Министерския съвет за приемане на мерки за трансформация на модела на административно обслужване.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Констатирано е, че не всички разпоредби в Правилника за прилагане на Закона за опазване на земеделските земи, представляващи административна тежест за гражданите и бизнеса, са приведени в съответствие с Решение № 704 от 5 октомври 2018 г. на Министерския съвет за приемане на мерки за трансформация на модела на административно обслужване. При провеждане на процедурата за промяна на предназначението на земеделска земя за неземеделски нужди или за включването на земеделска земя в границите на урбанизираните територии или за създаване на нови урбанизирани територии, се изискват влезли в сила административни актове, издадени по реда на глава шеста от Закона за опазване на околната среда и/или по реда на Закона за биологичното разнообразие или становище на компетентния орган по околна среда, а за територии с влезли в сила общи устройствени планове – извадка от плана с обхват на поземления имот (поземлените имоти) и удостоверение за устройствената зона. С посочените документи комисията по чл. 17, ал. 1 от Закона за опазване на земеделските земи може да се снабди служебно чрез справка в съответния публичен регистър, а когато такъв не се поддържа, чрез изискване и получаване на информацията по служебен път от съответния орган.  Констатираните проблеми не могат да бъдат решени в рамките на съществуващото законодателство.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са извършени последващи оценки на нормативните актове. | |
| **2. Цели:**  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?*   1. Намаляване на административната тежест за физическите и/или юридическите лица, които провеждат процедурата за промяна на предназначението на земеделска земя за неземеделски нужди или за включването на земеделска земя в границите на урбанизираните територии или за създаване на нови урбанизирани територии. 2. Привеждане в съответствие с Решение № 704 от 5 октомври 2018 г. на Министерския съвет за приемане на мерки за трансформация на модела на административно обслужване. | |
| **3. Идентифициране на заинтересованите страни:**  - Министерството на земеделието, храните и горите;  - Областни дирекции „Земеделие“ – 28 броя;  - Физически и юридически лица, които провеждат процедурата за промяна на предназначението на земеделска земя за неземеделски нужди или за включването на земеделска земя в границите на урбанизираните територии или за създаване на нови урбанизирани територии.  Конкретни стойности за броя на заинтересованите лица за всяка календарна година е различен, поради което не може да бъде посочена конкретна бройка.  През 2018 г. са постановени 1946 броя решения за промяна на предназначението, за 2017 г. са постановени 1601 броя решения за промяна на предназначението, а през 2016 г. – постановените решения са били 1703 броя.  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  **Вариант 0: „Без действие”**  При този вариант няма да се подобри административното обслужване и няма да се постигне намаляване на административната тежест при предоставяне на услуги по реда на Правилника за прилагане на Закона за опазване на земеделските земи.  Няма да бъде изпълнено Решение № 704 от 5 октомври 2018 г. на Министерския съвет за приемане на мерки за трансформация на модела на административно обслужване.  Ще продължи да се изисква представянето на част от документи от заявителите на хартиен носител, които могат да бъдат изискани и проверени по служебен ред. Физическите и/или юридическите лица, които провеждат процедурата за промяна на предназначението на земеделска земя за неземеделски нужди или за включването на земеделска земя в границите на урбанизираните територии или за създаване на нови урбанизирани територии, ще продължат да представят документи, които са налични при друг орган, а именно: влезли в сила административни актове, издадени по реда на глава шеста от Закона за опазване на околната среда и/или по реда на Закона за биологичното разнообразие или становище на компетентния орган по околна среда, а за територии с влезли в сила общи устройствени планове – извадка от плана с обхват на поземления имот (поземлените имоти) и удостоверение за устройствената зона.  **Вариант 1: „Приемане на проект на Постановление за изменение и допълнение на Правилника за прилагане на Закона за опазване на земеделските земи”**  При този вариант на действие ще се постигне изпълнение на Решение № 704 от 5 октомври 2018 г. на Министерския съвет за приемане на мерки за трансформация на модела на административно обслужване, като част от документи, които до този момент се изискваше да се представят от заявителите на хартиен носител, ще се изискват и проверяват по служебен ред. Служебно ще бъдат изисквани влезлите в сила административни актове, издадени по реда на глава шеста от Закона за опазване на околната среда и/или по реда на Закона за биологичното разнообразие или становище на компетентния орган по околна среда, а за територии с влезли в сила общи устройствени планове – извадка от плана с обхват на поземления имот (поземлените имоти) и удостоверение за устройствената зона.  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* | |
| **5. Негативни въздействия:**  **Вариант 0: „Без действие”**  По отношение на идентифицираните заинтересовани страни при този вариант на действие няма да се подобри административното обслужване и няма да се постигне намаляване на административната тежест при предоставянето на услуги по реда на Правилника за прилагане на Закона за опазване на земеделските земи.  Няма да бъде постигнато привеждане в съответствие с Решение № 704 от 5 октомври 2018 г. на Министерския съвет за приемане на мерки за трансформация на модела на административно обслужване.  **Икономически въздействия:** заинтересованите страни ще понесат негатив, тъй като ще продължават да изразходват ресурс за набавянето на изискваните документи.  **Социални въздействия:** няма да доведе.  **Екологични въздействия:** няма да доведе.  **Вариант 1: „Приемане на проект на Постановление за изменение и допълнение на Правилника за прилагане на Закона за опазване на земеделските земи“.**  Не са идентифицирани негативни въздействия по отношение на идентифицираните заинтересувани страни при избора на този вариант на действие.  **Икономически въздействия**: няма да доведе.  **Социални въздействия:** няма да доведе.  **Екологични въздействия:** няма да доведе.  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  **Вариант 0: „Без действие”**  Не са идентифицирани положителни въздействия по отношение на идентифицираните заинтересувани страни при избора на този вариант на действие.  **Икономически въздействия**: няма да доведе.  **Социални въздействия:** няма да доведе.  **Екологични въздействия:** няма да доведе.  **Вариант 1: „Приемане на проект на Постановление за изменение и допълнение на Правилника за прилагане на Закона за опазване на земеделските земи ”**  По отношение на идентифицираните заинтересовани страни при този вариант на действие ще се оптимизира предоставянето на административните услуги чрез намаляване на изискуемите документи при заявяването им.  Ще се постигне изпълнение на Решение № 704 от 5 октомври 2018 г. на Министерския съвет за приемане на мерки за трансформация на модела на административно обслужване, като част от документи, които до този момент се изискваше да се представят от заявителите на хартиен носител, ще се изискват и проверяват по служебен ред.  **Икономически въздействия**: Намаляване на разходите, извършвани от физическите и юридическите лица – заявители за съответните услуги, предоставяни от административните органи по реда на Правилника за прилагане на Закона за опазване на земеделските земи. Очаквани разходи, които ще бъдат намалени чрез премахване на изискването за представяне на официални удостоверителни документи на хартиен носител:  Осреднено време за снабдяване с необходимия документ, който следва да бъде предоставен на административния орган при подаване на заявление за получаване на административната услуга: 4 часа  Минимална осреднена месечна работна заплата на човек, който трябва да извърши дейността: 1034,00 лв., съгласно минимален осигурителен доход по основни икономически дейности и квалификационни групи професии - 2018 г.  Минимална осреднена почасова ставка: 6,46 лв.  Брой дейности: 2 бр.  Брой издадени решения през 2017 г. - 1703 броя  Размер, с който административната тежест ще бъде намалена: 88 011.04 лв.  **Социални въздействия:** няма да доведе.  **Екологични въздействия:** няма да доведе.  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Във връзка с необходимостта от служебно изискване на документи от други административни органи, може да възникне забавяне в предоставянето им, което да доведе до неспазване на законоустановените срокове за произнасяне и образуване на съдебни дела против мълчалив отказ.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  ☐ Ще се повиши  ☒ Ще се намали  ☐ Няма ефект  Размерът, с който административната тежест ще бъде намалена, е 88 011.04 лв.  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими. | |
| **9. Създават ли се нови регистри?**  Не  *Когато отговорът е „да“, посочете колко и кои са те……………………………………….* | |
| **10. Как въздейства актът върху микро-, малките и средните предприятия (МСП)?**  ☒ Актът засяга пряко МСП  ☐ Актът не засяга МСП  ☐Няма ефект  Информацията, предоставена в раздел 8.1 относно намаляването на административната тежест съвпада с определянето на положителните въздействия на акта върху МСП. | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  Проектът на Постановление за изменение и допълнение на Правилника за прилагане на Закона за опазване на земеделските земи, доклада към него, частичната предварителна оценка на въздействието и становището на дирекция „Модернизация на администрацията“ при Министерския съвет ще бъдат публикувани на Портала за обществени консултации и на интернет страницата на Министерството на земеделието, храните и горите, като на основание чл. 26, ал. 4, изр. първо от Закона за нормативните актове, срокът за получаване на предложения и становища е 30 дни.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐ Да  ☒ Не  Приемането на нормативния акт не е свързано с транспониране или прилагане на акт на институция на Европейския съюз.  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:** Петър Вутов – директор на дирекция „Поземлени отношения и комасация“, Министерство на земеделието, храните и горите  **Дата:** 07.06.2019 г.  **Подпис:** | |